**Ottoville Leppänen** (s. 18. kesäkuuta 1998 Espoo) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan vasen laitahyökkääjä.

Ura
---

Leppänen on Espoon Kiekkoseuran kasvatti. Hän pelasi myöhemmät juniorivuotensa kuitenkin Espoo Bluesissa. Hän toimi kaudella 2013–2014 seuran C-nuorten varakapteenina. Leppänen voitti tehoilla 15+44=59 koko C-nuorten SM-sarjan syöttöpörssin ja hän sijoittui pistepörssissä viidenneksi. Leppänen voitti kauden päätteeksi C-nuorten Suomenmestaruuden. Kaudella 2015–2016 hän toimi Bluesin B-nuorten kapteenina. Leppänen voitti tehoilla 25+49=74 koko B-nuorten SM-sarjan syöttöpörssin ja hän sijoittui pistepörssissä toiseksi edellään vain TPS:n Lauri Pajuniemi. Leppänen palkittiin sarjan tehopelaajana Janne Ojanen -palkinnolla ja hänet valittiin ensimmäiseen tähdistökentälliseen. Leppänen voitti kauden päätteeksi B-nuorten SM-hopeaa.

Kaudella 2017–2018 Leppänen toimi Bluesin A-nuorten varakapteenina. Hän oli joukkueen paras syöttäjä ja toiseksi paras pistemies Aarne Talvitien jälkeen tehoilla 12+31=53, joilla Leppänen jakoi A-nuorten SM-liigan pistepörssin kuudennen sijan Sportin Miro Lehtimäen kanssa. Hänet valittiin sarjan helmikuun kuukauden pelaajaksi.

Vuosina 2018–2022 Leppänen kävi Rensselaer Polytechnic Instituten yliopistoa. Hän oli *Freshman-vuotenaan* 2018–2019 tehoilla 4+15=19 joukkueensa toiseksi paras pistemies Jacob Hayhurstin jälkeen. Helmikuussa 2021 Leppänen siirtyi lainalle Suomi-sarjajoukkue S-Kiekkoon, kun Yhdysvaltain yliopistosarjat eivät olleet käynnissä koronavirusrajoitusten vuoksi. Kaudella 2021–2022 hän oli tehoilla 9+21=30 RPI:n paras syöttäjä ja toiseksi paras pistemies Ture Lindenin jälkeen. Kaudeksi 2022–2023 Leppänen sai siirron Merrimack Collegeen. Yliopistokauden jälkeen huhtikuussa 2023 hän siirtyi amatööritryout-sopimuksella ECHL-joukkue Orlando Solar Bearsiin, jossa Leppänen pelasi neljä runkosarjaottelua ilman tehopisteitä.

Toukokuussa 2023 Leppänen siirtyi kesäkuun puoleen väliin asti kestävällä tryout-sopimuksella SM-liigajoukkue Mikkelin Jukureihin. Hän sai koejaksonsa päätteeksi 1+1-vuotisen jatkosopimuksen. Leppänen loukkaantui harjoituskaudella 2023–2024, kunnes kuntouduttuaan lokakuussa 2023 Jukurit lainasi hänet kahden ottelun ajaksi Mestis-joukkue Kiekko-Espooseen. Leppänen teki lopulta SM-liigadebyyttinsä 14. lokakuuta 2023 vieraissa JYPiä vastaan. Hänet merkittiin Jukurien kolmosketjun oikeaan laitaan Otto Mäkisen ja Samuel Salosen viereen. Leppänen sai ottelussa jääaikaa 12.01 minuuttia ja hänelle merkittiin teholukema +1. Leppänen avasi maalitilinsä SM-liigassa neljännessä ottelussaan kahdella ylivoimamaalilla 1. marraskuuta 2023 Turun Palloseuraa vastaan. Hänen ensimmäinen osumansa jäi Jukurien 6–3-voittoon päättyneen ottelun voittomaaliksi. Leppänen sai ottelussa myös syöttöpisteen Pekka Jormakan tekemään maaliin. Jorma Koljonen valitsi hänet ottelun Alumnien tähtien ykköstähdeksi.

Pelityyli
---------

Jukurien kehityspäällikkö Mikko Hakkarainen on luonnehtinut Leppästä työteliääksi kahden suunnan hyökkääjäksi. Elokuussa 2023 Leppänen kuvaili omaa pelityyliään seuraavasti seuran kotisivujen haastattelussa:

> »Tykkään pelata kiekolla, kuten varmasti jokainen hyökkääjä. Tykkään syöttää ja pelata sillä tavalla ovelasti. Vuodet Amerikasta ovat kuitenkin tuoneet myös vähän karheutta. Tykkään vääntää, taklata ja karvatakkin. Pystyn tekemään vähän kaikkea ja tunnetta pelissä pitää olla. Siitä se ei ainakaan tule jäämään vajaaksi.» 
> 
>

Muuta
-----

Leppäsen isoveli Ukkopekka ja pikkuveli Frans-Eemil ovat pelanneet jalkapalloa. Veljesten isä Keijo Leppänen  on MTV3:n uutisankkuri, toimittaja ja kirjailija. Ottoville seurustelee Suomen naisten jääkiekkomaajoukkueen hyökkääjä ja olympiapronssimitalisti (Peking 2022) Jenniina Nylundin kanssa. Nylund pelaa Ruotsin SDHL-liigan Brynäs IF:ssä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | Blues | A-SM | 3 | 2 | 1 | 3 | 0 | – | – | – | – | – |
| 2016–2017 | Blues | A-SM | 31 | 12 | 15 | 27 | 8 | 4 | 1 | 0 | 1 | 0 |
| 2017–2018 | Blues **(A)** | A-SM | 53 | 22 | 31 | 53 | 32 | 2 | 2 | 0 | 2 | 0 |
| 2018–2019 | RPI | ECAC | 36 | 4 | 15 | 19 | 4 | – | – | – | – | – |
| 2019–2020 | RPI | ECAC | 33 | 4 | 10 | 14 | 2 | – | – | – | – | – |
| 2020–2021 | S-Kiekko | Suomi-sarja | 6 | 7 | 5 | 12 | 0 | 2 | 1 | 2 | 3 | 0 |
| 2021–2022 | RPI | ECAC | 42 | 9 | 21 | 30 | 31 | – | – | – | – | – |
| 2022–2023 | Merrimack College | H-East | 38 | 6 | 19 | 25 | 10 | – | – | – | – | – |
|  | Orlando Solar Bears | ECHL | 4 | 0 | 0 | 0 | 0 | – | – | – | – | – |
| 2023–2024 | Jukurit | SM-liiga | 41 | 7 | 8 | 15 | 6 | 5 | 1 | 0 | 1 | 0 |
|  | Kiekko-Espoo | Mestis | 2 | 0 | 0 | 0 | 0 | – | – | – | – | – |
| 1 kausi | yhteensä | ECHL | 4 | 0 | 0 | 0 | 0 | – | – | – | – | – |

Lähteet
-------

* Ottoville Leppänen The Internet Hockey Databasessa (englanniksi)
* Ottoville Leppänen Eurohockey-sivustolla (englanniksi)
* Ottoville Leppänen *Elite Prospects*. Everysport Media Group AB.  (englanniksi)

### Viitteet

1. ↑  Otto Leppänen - Men's Ice Hockey *merrimackathletics.com*. Merrimack College. Viitattu 15.10.2023. (englanniksi)
2. 1 2 3  Tilastot - Ottoville Leppänen *liiga.fi*. Jääkiekon SM-liiga Oy. Viitattu 15.10.2023.
3. 1 2 3 4  Ottoville Leppänen *Elite Prospects*. Everysport Media Group AB.  (englanniksi)
4. ↑  Elite Prospects - U16 SM-sarja Stats 2013-2014 *eliteprospects.com*. Everysport Media Group AB. Viitattu 15.10.2023. (englanniksi)
5. ↑  Elite Prospects - U18 SM-sarja Stats 2015-2016 *eliteprospects.com*. Everysport Media Group AB. Viitattu 15.10.2023. (englanniksi)
6. ↑  Mennander, Pasi: B-nuorten SM-sarjan kauden 2015-16 palkitut pelaajat ja tähtikentät *leijonat.fi*.  8.4.2016. Suomen Jääkiekkoliitto ry – Finlands Ishockeyförbund rf. Viitattu 15.10.2023.
7. ↑  Elite Prospects - U18 SM-liiga Stats 2017-2018 *eliteprospects.com*. Everysport Media Group AB. Viitattu 15.10.2023. (englanniksi)
8. ↑  Mennander, Pasi: Bluesin Ottoville Leppänen helmikuun paras pelaaja Nuorten SM-liigassa *leijonat.fi*.  2.3.2018. Suomen Jääkiekkoliitto ry – Finlands Ishockeyförbund rf. Viitattu 15.10.2023.
9. ↑  Elite Prospects - RPI (Rensselaer Polytech. Inst.) *eliteprospects.com*. Everysport Media Group AB. Viitattu 15.10.2023. (englanniksi)
10. ↑  S-Kiekko esittelee huomenna uuden pelaajan, kun sinisen kotipaidan vetää ylleen Ottoville Leppänen *instagram.com*.  13.2.2021. Seinäjoki:  Seinäjoen Jääkiekon Tuki Ry. Viitattu 15.10.2023.
11. ↑  Elite Prospects - RPI (Rensselaer Polytech. Inst.) *eliteprospects.com*. Everysport Media Group AB. Viitattu 15.10.2023. (englanniksi)
12. ↑  Orlando Solar Bears on X *twitter.com*.  7.4.2023. Orlando Solar Bears. Viitattu 15.10.2023. (englanniksi)
13. ↑  Hyökkääjä Ottoville Leppänen liittyi Jukurien joukkueen vahvuuteen tällä viikolla tryout-sopimuksella. Tryout kestää kesäkuun puoleen väliin saakka. *facebook.com*.  25.5.2023. Jukurit HC Oy. Viitattu 15.10.2023.
14. 1 2  Tryout-jakso poiki Ottoville Leppäselle 1+1-vuotisen sopimuksen kanssa - "Työteliäs ja hyvän työmoraalin omaava kahdensuunnan hyökkääjä" *jukurit.fi*.  21.6.2023. Jukurit HC Oy. Viitattu 15.10.2023.
15. ↑  Jukurien sopimuspelaaja Ottoville Leppänen pelaa viikonloppuna kaksi ottelua Kiekko-Espoon riveissä. *twitter.com*.  5.10.2023. Jukurit HC Oy. Viitattu 15.10.2023.
16. ↑  JYP - Jukurit, 14.10.2023 *liiga.fi*.  14.10.2023. Jääkiekon SM-liiga Oy. Viitattu 15.10.2023.
17. ↑  JYP - Jukurit, 14.10.2023 *liiga.fi*.  14.10.2023. Jääkiekon SM-liiga Oy. Viitattu 15.10.2023.
18. ↑  Jukurit - TPS, 1.11.2023 *liiga.fi*.  1.11.2023. Jääkiekon SM-liiga Oy. Viitattu 1.11.2023.
19. 1 2  Ottoville Leppänen saapuu kehittyneenä pelaajana ja kasvaneena ihmisenä yliopistopolulta liigakentille *jukurit.fi*.  15.8.2023. Jukurit HC Oy. Viitattu 15.10.2023.
20. ↑  Enqvist, Niina: KK: Uutisankkuri Keijo Leppänen avoimena isyydestä ja perhe-elämästään: "Olen tehnyt selväksi, kuka on pomo" *is.fi*.  28.12.2017. Sanoma Media Finland Oy. Viitattu 15.10.2023.
21. ↑  Jenniina Nylund *Elite Prospects*. Everysport Media Group AB.  (englanniksi)

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä